Mae **John William Cooper** (ganwyd 3 Medi 1944) yn llofrudd cyfresol o Gymru a seicopath.  Ar 26 Mai 2011, cafodd Cooper ei dydfrydu am garchar am oes ar gyfer llofruddiaeth ddwbl brodyr a chwiorydd Richard a Helen Thomas ym 1985, a llofruddiaeth ddwbl 1989 Peter a Gwenda Dixon. Roedd y llofruddiaethau yn cael eu galw'n **llofruddiaethau Sir Benfro** neu **lofruddiaethau Llwybr Arfordirol Sir Benfro**. Cafodd Cooper hefyd ei ddedfrydu am dreisio merch 16 oed ac ymosodiad rhywiol ar ferch 15 oed, y ddau wedi eu cynnal dan fygythiad gwn, ym mis Mawrth 1996, mewn coetir y tu ôl i Ystâd Mount, Aberdaugleddau, Sir Benfro.

Roedd gan Cooper hanes o droseddu, gan gynnwys 30 o ladradau ac ymosodiadau treisgar. Defnyddiwyd lluniau o'r sioe gêm deledu *Bullseye*, lle ymddangosodd fel cystadleuydd ym mis Mai 1989, yn ddiweddarach yn ei erbyn, gan gymharu ei ddelwedd â braslun o berson a ddrwgdybir i'r llofruddiaeth y Dixons. Dedfrydwyd Cooper i bedair blynedd ar ddeg ym 1998 am ladrata a byrgleriaeth, gan alluogi'r heddlu i gasglu tystiolaeth bellach yn ei erbyn. Fe'i rhyddhawyd o'r carchar ym mis Ionawr 2009. Trwy adolygiad achosion, a datblygiadau cyfoes mewn DNA a gwyddoniaeth fforensig, llwyddodd yr heddlu i adnabod gwn saethu Cooper fel yr arf llofruddiaeth ym mis Ebrill 2009. Cafodd Cooper ei arestio ym mis Mai 2009 ac fe’i cafwyd yn euog ym mis Mai 2011 am y llofruddiaethau dwbl a’r ymosodiadau rhywiol a’i ddedfrydu i orchymyn oes gyfan, sy’n golygu na fydd byth yn cael ei ryddhau o’r carchar. Ym mis Medi 2011, lansiodd apêl yn erbyn ei gollfarnau. Gwrthodwyd ei apêl ym mis Tachwedd 2012.

Rhaglenni dogfen a theledu
--------------------------

Darlledodd cyfres deledu’r DU *Real Crime* raglen ddogfen am Cooper, ym mis Tachwedd 2011. Ar 24 Mai 2016, gwnaeth S4C darlledu rhaglen ddogfen yn y gyfres *Y Ditectif* am y ffordd y wnaeth tystiolaeth yn erbyn Cooper gael ei gasglu gan ddefnyddio'r technegau fforensig diweddaraf sydd ar gael ar y pryd, y strategaethau a ddefnyddwyd gan Heddlu Dyfed-Powys wrth ei gyfweld a'i gollfarn yn y pen draw. Ar 27 Medi 2016, darlledodd sianel deledu ITV Cymru Wales raglen ddogfen yn y gyfres *Crime Files* a archwiliodd sut y gwnaeth yr heddlu ddatrys y ddau achos llofruddiaeth ddwbl yn Sir Benfro gan gynnwys cyfweliad gyda’r ditectif a gafodd y dasg o gyfweld â Cooper.

Ym mis Ionawr 2021 darlledodd ITV gyfres deledu dair rhan o'r enw *The Pembrokeshire Murders*, y ffilmiwyd y mwyafrif o olygfeydd allanol ar leoliad yn Sir Benfro. Roedd y brif actorion yn cynnwys Luke Evans a Keith Allen. Dilynwyd hyn gan raglen ddogfen awr o hyd, *The Pembrokeshire Murders: Catching The Game Show Killer*, a oedd yn cynnwys cyfweliadau gyda’r Uwcharolygydd Ditectif Steve Wilkins, y dyn a ailagorodd yr ymchwiliad, gwyddonwyr fforensig a fu’n rhan o’r achos, a lluniau o Cooper wrth iddo gael ei gyfweld gan yr heddlu.

Gweler hefyd
------------

* Rhestr llofruddion cyfresol

Cyfeiriadau
-----------

1. 1 2  "'Y dyn peryclaf i fi ei weld erioed mewn llys barn'". *BBC Cymru Fyw*. 2021-01-11. Cyrchwyd 2021-01-15.
2. ↑  John Cooper Guilty Of Two Pembrokeshire Double Murders , BBC News Article, 26 May 2011
3. ↑  John Cooper loses murder legal challenge , BBC News Article, 1 November 2012
4. ↑  "Crime Files, Episode 5". *ITV Cymru Wales*. Archifwyd o'r gwreiddiol ar 26 August 2017. Cyrchwyd 26 August 2017.
5. ↑  "Drama am ddwy lofruddiaeth ddwbwl yn Sir Benfro'n denu 6.3m o wylwyr". *Golwg360*. 2021-01-12. Cyrchwyd 2021-01-15.

Llyfryddiaeth
* Wilkins, Steve; Hill, Johnathan (2013). *The Pembrokeshire Murders: Catching the Bullseye Killer*. Bridgend: Seren. ISBN 978-1781728000.